stanford-oval/wikipedia huggingface dataset:
Liv Kristine

| Liv Kristine Espenæs |
| --- | --- |

Henkilötiedot
Syntynyt: 14. helmikuuta 1976 (ikä 48)
Muusikko
Taiteilijanimi:  Liv Kristine
Aktiivisena:  1995–
Tyylilajit:  goottimetalli, sinfoninen metalli, industrial metal, folk metal, viikinkimetalli ja pop rock 
Levy-yhtiöt:  Napalm Records 
Aiheesta muualla
www.livkristine.net
  [ Muokkaa Wikidatassa ] [ ohje ]  
Liv Kristine Espenæs (ent. Espenæs Krull, s. 14. helmikuuta 1976, Stavanger) on norjalainen laulaja. Hän lauloi vuosina 1994-2003 Theatre of Tragedy -yhtyeessä. 2003 Liv Kristine irtisanottiin yhtyeestä. Samana vuonna hän perusti Atrocity-yhtyeen jäsenten kanssa uuden yhtyeen, Leaves' Eyes. Liv Kristine on julkaissut myös useita sooloalbumeja.
Liv Kristine aloitti Theatre of Tragedyssä taustalaulajana mutta pian hän ja Raymond István Rohonyi toimivat päälaulajina. Vuonna 2003 Liv Kristine erotettiin yhtyeestä ja hän perusti Leaves' Eyes -yhtyeen. Yhtye sai nimekseen Leaves' Eyes, koska Liv halusi uuden yhtyeensä nimen sisältävän hänen oman nimensä (Leaves ja Liv lausutaan pitkälti samalla tavalla). Sana leaves (engl. lehdet) on myös luontoon liittyvä sana ja se sopi Liville, sillä luonto on aina ollut hänen suurin inspiraationlähteensä.
3.7.2003 Liv meni naimisiin Atrocity-yhtyeen laulajan Alexander Krullin kanssa ja saman vuoden joulukuussa synnytti pojan, Leon Alexanderin. Liv ja hänen aviomiehensä ovat kasvissyöjiä. Liv Kristine ja Alexander Krull erosivat vuoden 2016 alussa. Liv myös erotettiin samoihin aikoihin Leaves' Eyes -yhtyeestä. Livin nuorempi sisko, Carmen Elise Espenæs, laulaa yhtyeessä Midnattsol.
Diskografia > Theatre of Tragedy

Theatre of Tragedy (1995)
Velvet Darkness They Fear (1996)
Der Tanz Der Schatten (single, 1996)
A Rose For the Dead (EP, 1997)
Cassandra (single, 1998)
Aégis (1998)
Theatre of Tragedy Shape (1999)
Image (albumi) (single, 2000)
Musique (2000)
Inperspective (EP, 2000)
Machine (single, 2000)
Closure:Live (2001)
Assembly (2002)
Diskografia > Leaves' Eyes

Into Your Light (single, 2004)
Lovelorn (2004)
Elegy (single, 2005)
Vinland Saga (2005)
Legend Land (2006)
Njord (2009)
Meredead (2011)
Symphonies of the Night (2013)
King of Kings (2015)
Diskografia > Soolo

3am (single, 1998)
Deus ex Machina (1998)
Take Good Care (single, 1998)
3am - Fanedition (1999)
One Love (single, 1999)
Fake a Smile (EP, 2006)
Enter My Religion (2006)
Skintight (2010)
Libertine (2012)
Vervain (2014)
Have Courage Dear Heart (2021)
Kristine on vieraillut Atrocityn, Heavenwoodin, Weltenbrandin, Das Ichin, Geniuksen, Immortal Ritesin, Hortus Animaen, Cradle of Filthin, Delainin, Umbra et Imagon, ja Beto Vazquez's Infinityn  äänitteillä.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Sauron

Sauronin silmä sellaisena kuin se esiintyy Peter Jacksonin elokuvatrilogiassa.
Sauron on fiktiivinen hahmo J. R. R. Tolkienin fantasiakirjassa Taru sormusten herrasta. Hän on kirjan pääantagonisti, mutta ei varsinaisesti esiinny yhdessäkään kirjan kohtauksessa. Tolkien nimesi Tarun sormusten herrasta Sauronin mukaan, sillä hän oli ”Sormusten herra”. Sauron esiintyy myös sivuhahmona Silmarillionissa. Hobitissa mainittu Synkmetsässä asuva paha Noita paljastui Tarussa sormusten herrasta Sauroniksi.
Ulkomuoto

Sauron oli maia, joten hän kykeni muuttamaan ulkomuotoa. Hänellä oli ruumiillinen olomuoto Ensimmäisellä Ajalla, ja myöhemmin hän muutti itsensä ihmissudeksi taistellakseen Huania vastaan ja sitten suureksi vampyyrilepakoksi Tol-in-Gaurhothista. Toisella Ajalla hän otti kauniin ulkomuodon, jota hän käytti valepukunaan Eregionissa ja myöhemmin Númenorissa. Númenorin tuhossa Sauronin ruumiillinen muoto tuhoutui, eikä hän voinut ottaa enää ikinä kaunista ulkomuotoa. Hän otti Mustan Ruhtinaan ulkomuodon. Tässä muodossa hänellä oli musta haarniska ja kypärä, musta palava iho ja punaiset silmät. Tämä muoto tuhoutui, kun Isildur leikkasi irti hänen sormestaan Sormuksen.
Kolmannella Ajalla Sauron ei kyennyt tuhanteen vuoteen ottamaan ruumiillista olomuotoa. Tarun sormusten herran tapahtumien aikana Sauronilla oli ruumiillinen olomuoto. Tämä olomuoto muistutti suurta miestä. Hänen henkensä tai mielensä ilmentymänä oli Punainen Silmä. Se oli suuri liekehtivä silmä, jonka keskellä oli viiru pupilli. Mordorin joukot käyttivät tunnuksenaan Punaista Silmää. Sauronin ruumiillinen olomuoto tuhoutui Mordorin kukistuessa, eikä hän enää ikinä voinut ottaa uutta hahmoa, vaan hänen henkensä vajosi varjoihin.
Luonteenpiirteitä

Sauron oli luonteeltaan vallanhimoinen ja alistava. Hänen viehätyksensä pahan voimia kohtaan teki hänestä yhden Keski-Maan merkittävimmistä henkilöistä. Sauron ei kuitenkaan ollut syntyjään paha, vaan Melkor turmeli hänet pahaksi. Melkor esitteli Sauronille mahtiaan ja houkutteli hänet pahuuden puolelle. Sauron hylkäsi aikaisemman isäntänsä Aülen ja ryhtyi Melkorin seuraajaksi.
Toisin kuin Melkor, Sauron ei halunnut tuhota Ardaa ja sen asukkaita. Hän halusi hallita Keski-Maata ja oli viisaampi kuin herransa. Sauron käytti usein viekkauttaan tuhotakseen vihollisensa käyttämättä raakaa voimaa. Hän esimerkiksi onnistui valheilla turmelemaan ja tuhoamaan númenorilaiset, hänen suurimmat vihollisensa. Sauron lupasi palkita palvelijansa, esimerkiksi hän lupasi antaa haradrimille ja itäläisille takaisin näiden Gondorille menettämänsä maat, jos he taistelisivat hänen puolestaan.
Sauron kuitenkin teki Sormuksen Sodassa yhden virheen, joka koitui hänen kohtalokseen. Hän ei odottanut, että kukaan uskaltaisi saapua Mordoriin Sormuksen kanssa, jotta voisi tuhota sen. Hän huomasi erehdyksensä liian myöhään, sillä Sormus ehti tuhoutua mukanaan Sauron.
Nimet

Nimi Sauron on suurhaltiakieltä ja merkitsee ”Kammottua”. Hänen alkuperäinen nimensä oli Mairon, "Ihailtu". Hänet tunnettiin myös Ensiajalla nimellä Gorthaur Julma. Nimi Annatar, jota hän käytti itsestään toisella ajalla kulkiessaan haltioiden ja ihmisten mailla vielä kauniissa ja hyvässä asussa, merkitsee ”Lahjojen herraa”. Dol Guldurissa asuessaan häntä kutsuttiin Noidaksi. Sauron kutsui itseään nimillä Sormusten Herra ja Maan Herra. Hänen vihollisensa kutsuivat häntä Varjoksi ja Viholliseksi. Usein hänet kuitenkin tunnettiin nimillä Musta Ruhtinas tai Mordorin Musta Ruhtinas.
Silmarillionin esiversiossa Sauron oli Tevildo, ”kissojen herra”.  Tevildon nimi muutettiin ja siitä tuli Thû, "noita". Nimeä muutettiin uudelleen ja seuraavana tulivat nimet  Gorthû,  Sûr ja lopulta Sauron. Sauronin kutsumanimi Gorthaur juontuu Gorthûsta.
Sauron elokuvissa

Peter Jacksonin ohjaamassa Taru sormusten herrasta -elokuvatrilogiassa Sauron esitetään valtavana liekehtivänä silmänä, joka leijuu Barad-dûrin huipulla. Jacksonin näkemyksen mukaan Sauron on muinainen henkiolento, joka ei kykene ottamaan ruumiillista olomuotoaan ilman Sormuksen voimaa. Kuten yllä on todettu, Jacksonin käsitys on alkuperäisten teosten vastainen, koska Sauron menetti fyysisen ruumiinsa vasta Sormusten herran tapahtumien jälkeen. Kirjoissa käy myös selvästi ilmi, että ”Sauronin silmä” on henkinen käsite, ei todellinen fyysinen ilmentymä.
Kuninkaan paluussa Sauronin Silmän vaikutus näkyy Mordorissa punaisena valonsäteenä. Sauronin tuhoutuessa Silmä räjähtää ja tuhoaa Barad-dûrin.
Elokuvissa Sauronin ruumiillinen olomuoto nähdään Sormuksen ritarien prologissa. Siinä hänellä on kasvot peittävä kypärä, piikikäs haarniska ja valtaisa sotanuija. Hän on kaksi kertaa ihmistä pidempi. Kuninkaan paluussa piti olla kohtaus, jossa Aragorn taistelee Sauronia vastaan. Kohtaus oli tarkoitus sijoittaa Mustan Portin taisteluun. Kohtauksen alussa Sauron ilmestyy Annatarina, mutta ottaa todellisen ulkomuotonsa ja hyökkää Aragornin kimppuun. Kohtaus kuitenkin hylättiin ja Sauronin tilalle Aragornin vasustajaksi vaihdettiin digitaalinen Vuorenpeikko, jota vastaan Aragorn taistelee elokuvan lopullisessa versiossa. Sauron oli Morgothin jälkeen kaikkien Keski-maan vapaiden kansojen vihollinen.
Tarua sormusten herrasta edeltävistä tapahtumissa kertovissa Hobitti -elokuvissa Sauron nähdään Synkmetsän Noidan hahmossa. Ensimmäisessä elokuvassa, Odottamaton matka, velho Radagast Ruskean tutkiessa Dol Gulduria hän näki Noidasta vain savun peittämän varjomaisen hahmon. Mutta toisessa elokuvassa, Smaugin autioittama maa, Sauronin olomuoto Synkmetsän Noitana onkin musta pilvi, joka ottaa toisinaan liekehtivän hahmon olomuodosta, joka hänellä oli ennen Valtasormuksen menettämistä.
Taru sormusten herrasta -trilogiassa Sauronia esittää näyttelijä Sala Baker ja hänen äänenään toimi Alan Howard. Hobitti -trilogiassa Noidan liikkeet ja äänet tekee (myös lohikäärme Smaugia esittävä) Benedict Cumberbatch.
Aiheesta muualla

Wikimedia Commonsissa on kuvia tai muita tiedostoja aiheesta .
Mordor... the Land of Shadow - Sauronia käsittelevä sivusto
Sauron Kontu-wikissä
| 0 | 1 | 2 |
| --- | --- | --- |
| Edeltäjä: Ei edeltäjää | Valtasormuksen haltija 1600 - 3441 Toista Aikaa | Seuraaja: Isildur |
Get Lucky (Mark Knopflerin albumi)

| Get Lucky Mark Knopfler |
| --- | --- | --- |

Studioalbumin tiedot
 Äänitetty : British Grove Studios
 Julkaistu: 14. syyskuuta 2009
 Tyylilaji: rock, blues rock
 Kesto: 52.50
 Levy-yhtiö: Mercury, Warner (US)
Listasijoitukset
  17.  17.
Mark Knopfler muut julkaisut
| Kill to Get Crimson 2007 | Get Lucky 2009 | Privateering 2012 |
Get Lucky on Mark Knopflerin kuudes sooloalbumi. Se julkaistiin 14.syyskuuta 2009 Euroopassa ja päivää myöhemmin Yhdysvalloissa.
Albumi ylsi Yhdysvalloissa Billboard 200 -listan sijalle 17. Niin ikään Suomessa se debytoi virallisen albumilistan sijalla 17.
Kappaleet

Border Reiver – 4.35
Hard Shoulder – 4.33
You Can't Beat the House – 3.25
Before Gas and TV – 5.50
Monteleone – 3.39
Cleaning My Gun – 4.43
The Car Was the One – 3.55
Remembrance Day – 5.05
Get Lucky – 4.33
So Far from the Clyde – 5.58
Piper to the End – 5.47
Early Bird – 5.36 (julkaistu iTunesin kautta, ei sisälly CD:hen)
Arvostelut

Metacritic: 63/100
Allmusic:
Rolling Stone:
Aiheesta muualla

Get Lucky discogs.com -sivustolla
Formula 2 Azerbaidžanin Grand Prix 2017

|  Formula 2 Azerbaidžanin Grand Prix 2017 |
| --- | --- |
 4. osakilpailu 11 osakilpailusta kaudella 2017. 

Päivämäärä:  24. kesäkuuta 2017
Sijainti:  Baku, Azerbaidžan
Rata:  Katurata   6,003 km

Lauantain kilpailu
Pituus:  24 kierrosta
Sää:   Aurinkoinen
Paalupaikka
Kuljettaja:   Charles Leclerc
Talli:  Prema Racing
Aika:  1.52,129
Nopein kierros
Kuljettaja:   Charles Leclerc
Talli:  Prema Racing
Aika:  1.54,025 (kierroksella 24)
Palkintokoroke
Voittaja:   Charles Leclerc  (Prema Racing)
Toinen:   Nyck de Vries  (Rapax)
Kolmas:   Nicholas Latifi  (DAMS)
Sunnuntain kilpailu
Pituus:  21 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Charles Leclerc
Talli:  Prema Racing
Aika:  1.53,635 (kierroksella 17)
Palkintokoroke
Voittaja:   Norman Nato  (Arden)
Toinen:   Charles Leclerc  (Prema Racing)
Kolmas:   Nicholas Latifi  (DAMS)
Formula 2 Azerbaidžanin Grand Prix 2017 oli Formula 2 -kauden 2017 neljäs osakilpailu, joka ajettiin 24.–25. kesäkuuta Bakun katuradalla Azerbaidžanissa.
Sergei Sirotkin teki paluun ART GP-talliin Azerbaidžanin viikonlopun ajaksi korvaten pyöräilyonnettomuudessa loukkaantunutta Alexander Albonia.
Aika-ajot

Paalupaikalle ajoi neljännen kerran peräkkäin Charles Leclerc. Toiseen ruutuun ajoi Nobuharu Matsushita ja kolmanneksi Nicholas Latifi. Russian Timen Luca Ghiotto osui seinään mutkassa 15 rikkoen autonsa, ja jääden viimeiseen lähtöruutuun.
1. Kilpailu (Lauantain kilpailu, 25 kierrosta)

Leclerc piti kärkipaikkansa startissa. Toisesta ruudusta lähtenyt Matsushita tippui viidenneksi. Toiseksi nousi Latifi, kolmanneksi Nyck de Vries ja neljänneksi Antonio Fuoco. Johnny Cecotto sammutti autonsa lähtöruudukkoon, mutta pääsi jatkamaan matkaansa, kun hänen autonsa työnnettiin varikolle ja se käynnistettiin uudelleen, mutta hän törmäsi seinään mutkassa kaksi, joutuen keskeyttämään kilpailunsa. Turva-auto tuli radalle. Cecotto sai kilpailun jälkeen 5 lähtöruudun rangaistuksen varikon ylinopeudesta.
Varikkopysähdyksillä Nyck de Vries nousi kilpailussa toiseksi ohi Nicholas Latifin. Antonio Fuoco tippui Sergio Canamasasin taakse, joka ei ollut vielä pysähtynyt. Fuoco törmäsi Canamasasin auton perään mutkassa neljä. Fuoco keskeytti, mutta Canamasas pystyi jatkamaan matkaansa. Nabil Jeffri ajoi ensimmäisen mutkan pitkäksi, ja samalla kierroksella ajoi seinään mutkassa 7, jonka myötä virtuaalinen turva-auto tuli radalle. Pari kierrosta myöhemmin Racing Engineering-kuljettaja Louis Delétraz törmäsi seinään mutkassa 2, kierroksella 12. Turva-auto tuli jälleen radalle.
Sean Gelael, Robert Vișoiu ja Sérgio Sette Câmara saivat 10 sekunnin aikarangaistukset keltaisten lippujen alueella hidastamatta jättämisestä. Luca Ghitto johti kilpailua turva-auton poistuttua radalta, koska hän ei ollut vielä pysähtynyt, mutta tippui kilpailussa viimeiseksi pysähdyttyään. Nobuharu Matsushita ajoi myös ensimmäisen mutkan pitkäksi sijalta neljä, ja tippui pois pistesijoilta. Kierroksella 25 Canamasas lukitsi pyöränsä ja ajoi kolmannen mutkan pitkäksi. Samalla kierroksella hän ajoi mutkassa 7 seinään, joutuen keskeyttämään kilpailunsa. Samalla kierroksella Ralph Boschung kävi tekemässä varikkopysähdyksensä, ja kylmillä renkailla ajoi mutkan kaksi pitkäksi. Samalla kierroksella myös Sean Gelael ajoi seinään mutkassa 8. Sergei Sirotkin ei pystynyt väistämään Gelaelia, joka jäi poikittain radalle, ja ajoi häntä päin. Myös Gustav Malja törmäsi samaan kolarisumaan. Takana tullut Matsushita vältti muut autot, mutta rikkoi hieman etusiipeään väistettyään seinään. Kaikki joutuivat keskeyttämään kilpailun. Kilpailu keskeytettiin punaisilla lipuilla. Kilpailun alkuperäisestä 29 kierroksesta ajettiin lopulta 25 kierrosta.
Charles Leclerc voitti kilpailun, Nyck de Vries oli toinen ja Nicholas Latifi kolmas. Kilpailussa jaettiin täydet pisteet, vaikka ei ajettu täyttä kilpailumittaa. Oliver Rowland ajoi neljänneksi, mutta sai 10 sekunnin aikarangaistuksen, koska hän ei hidastanut tarpeeksi keltaisten lippujen alueella, ja tippui täten seitsemänneksi.
2. Kilpailu (Sunnuntain kilpailu, 21 kierrosta)

Raplh Boschung lähti kilpailuun paalupaikalta, mutta menetti ensimmäisellä kierroksella kärkipaikan Oliver Rowlandille. Rowland joutui keskeyttämään kierroksella 8 vaihdelaatikko-ongelmiin. Kierroksella 9 toisena ajanut Nyck de Vries joutui myös keskeyttämään kilpailunsa. Norman Naton yrittäessä ohitusta Ralph Boschungista, hän rikkoi etusiipeään osuessaan Boschungin vasempaan takarenkaaseen. Boschungin auto ei kärsinyt vaurioita, ja Nato onnistui ohituksessa.
Charles Leclerc ja Sergio Canamasas saivat 10 sekunnin aikarangaistukset keltaisten lippujen alueella hidastamatta jättämisestä. Leclerc nousi kilpailun kärkeen ja ajoi ensimmäisenä ruutulipulle, mutta ero toiseksi tulleeseen Norman Natoon jäi vain reiluun sekuntiin, jonka myötä Nato voitti kilpailun, Leclerc oli toinen ja Nicholas Latifi lauantain kilpailun tapaan kolmas. Jordan King ajoi maaliin neljäntenä, mutta hänet hylättiin kilpailun jälkeen liian alhaisten rengaspaineiden takia.
2. Kilpailu (Sunnuntain kilpailu, 21 kierrosta) > Sijoitukset GP-viikonlopun jälkeen

| Sija | Kuljettaja | Talli | Pisteet |
| --- | --- | --- | --- |
| 1. |  Charles Leclerc | Prema Powerteam | 122 |
| 2. |  Oliver Rowland | DAMS | 80 |
| 3. |  Artjom Markelov | Russian Time | 78 |
| 4. |  Luca Ghiotto | Russian Time | 58 |
| 5. |  Nicholas Latifi | DAMS | 53 |
| 6. |  Nobuharu Matsushita | ART GP | 52 |
| 7. |  Nyck de Vries | Rapax | 45 |
| 8. |  Norman Nato | Arden | 43 |
| 9. |  Jordan King | MP Motorsport | 37 |
| 10. |  Alexander Albon | ART GP | 37 |
| 11. |  Gustav Malja | Racing Engineering | 28 |
| 12. |  Johnny Cecotto, Jr. | Rapax | 16 |
| 13. |  Sergei Sirotkin | ART GP | 9 |
| 14. |  Ralph Boschung | Campos Racing | 5 |
| 15. |  Sergio Canamasas | Trident | 3 |
| 16. |  Antonio Fuoco | Prema Powerteam | 2 |
| 17. |  Sérgio Sette Câmara | MP Motorsport | 0 |
| 18. |  Sean Gelael | Arden | 0 |
| 19. |  Louis Delétraz | Racing Engineering | 0 |
| 20. |  Nabil Jeffri | Trident | 0 |
| 21. |  Robert Vișoiu | Campos Racing | 0 |
| 22. |  Roberto Merhi | Campos Racing | 0 |
| 23. |  Stefano Coletti | Campos Racing | 0 |
Kassandra (täsmennyssivu)

Kassandra (m.kreik. Κασσάνδρα) tai Cassandra (lat.) voi viitata seuraaviin:
Kassandra, hahmo kreikkalaisessa mytologiassa
Kassándra, Chalkidikín niemimaan läntisin niemi Pohjois-Kreikassa
Kassándra, kunta Kreikan Keski-Makedonian alueella Kreikassa
Kassandra, venezuelalainen televisiosarja
Kassandra, taideyhdistys
114 Kassandra, päävyöhykkeen asteroidi
Cassandra, naisen etunimi
Cassandra, sukunimenä:
José Cassandra (s. 1964), Príncipen hallituksen presidentti
HMS Cassandra (1806), Adonis-luokan 10-tykkinen kutteri
HMS Cassandra (1915), miinanraivaustroolari
HMS Cassandra (1916), C-luokan risteilijä
HMS Cassandra (R62), Ca-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cassandra”, voi hakea sivunnimihaulla, laajalla sivunnimihaulla tai tekstihaulla.
Formula 2 Abu Dhabin Grand Prix 2019

|  Formula 2 Abu Dhabin Grand Prix 2019 |
| --- | --- |
 12. osakilpailu 12 osakilpailusta kaudella 2019. 

Päivämäärä:  30. marraskuuta 2019
Sijainti:  Yas Island, Abu Dhabi, Yhdistyneet arabiemiirikunnat
Rata:  Osittainen katurata   5,554 km
Lauantain kilpailu
Pituus:  31 kierrosta, 172,174 km
Sää:   Selkeä
Paalupaikka
Kuljettaja:   Sérgio Sette Câmara  (DAMS)
Aika:  1.49,751
Nopein kierros
Kuljettaja:   Zhou Guanyu  (UNI-Virtuosi Racing)
Aika:  1.54,077 (kierroksella 30)
Palkintokoroke
Ensimmäinen:   Sérgio Sette Câmara  (DAMS)
Toinen:   Nobuharu Matsushita  (Carlin)
Kolmas:   Zhou Guanyu  (UNI-Virtuosi Racing)
Sunnuntain kilpailu
Pituus:  22 kierrosta, 122,188 km
Sää:   Aurinkoinen
Nopein kierros
Kuljettaja:   Nicholas Latifi  (DAMS)
Aika:  1.55,526 (kierroksella 6)
Palkintokoroke
Ensimmäinen:   Luca Ghiotto  (UNI-Virtuosi Racing)
Toinen:   Nicholas Latifi  (DAMS)
Kolmas:   Sérgio Sette Câmara  (DAMS)
Formula 2 Abu Dhabin Grand Prix 2019 oli Formula 2 -kauden 2019 12. ja viimeinen osakilpailu, joka ajettiin 30. marraskuuta.–1. joulukuuta Yas Marinan moottoriradalla Abu Dhabissa.
Tulokset > Aika-ajot

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 5 |  Sérgio Sette Câmara | DAMS | 1.49,751 |  | 1 |
| 2 | 11 |  Callum Ilott | Sauber Junior Team by Charouz | 1.49,840 | +0,089 | 2 |
| 3 | 1 |  Louis Delétraz | Carlin | 1.49,931 | +0,180 | 3 |
| 4 | 2 |  Nobuharu Matsushita | Carlin | 1.50,157 | +0,406 | 4 |
| 5 | 7 |  Zhou Guanyu | UNI-Virtuosi Racing | 1.50,190 | +0,439 | 5 |
| 6 | 4 |  Nyck de Vries | ART Grand Prix | 1.50,288 | +0,537 | 6 |
| 7 | 6 |  Nicholas Latifi | DAMS | 1.50,303 | +0,552 | 7 |
| 8 | 15 |  Jack Aitken | Campos Racing | 1.50,520 | +0,769 | 8 |
| 9 | 3 |  Nikita Mazepin | ART Grand Prix | 1.50,618 | +0,867 | 9 |
| 10 | 9 |  Mick Schumacher | Prema Racing | 1.50,652 | +0,901 | 10 |
| 11 | 8 |  Luca Ghiotto | UNI-Virtuosi Racing | 1.50,858 | +1,107 | 11 |
| 12 | 20 |  Giuliano Alesi | Trident | 1.50,920 | +1,169 | 12 |
| 13 | 16 |  Jordan King | MP Motorsport | 1.51,174 | +1,423 | 13 |
| 14 | 22 |  Artjom Markelov | BWT Arden | 1.51,412 | +1,661 | 14 |
| 15 | 12 |  Matevos Isaakjan | Sauber Junior Team by Charouz | 1.51,522 | +1,771 | 15 |
| 16 | 14 |  Marino Sato | Campos Racing | 1.51,829 | +2,078 | 16 |
| 17 | 10 |  Sean Gelael | Prema Racing | 1.51,884 | +2,133 | 17 |
| 18 | 21 |  Christian Lundgaard | Trident | 1.52,140 | +2,389 | 18 |
| 19 | 18 |  Tatiana Calderón | BWT Arden | 1.52,412 | +2,661 | 19 |
| 20 | 17 |  Mahaveer Raghunathan | MP Motorsport | 1.53,363 | +3,612 | Varikko |
Lähde:
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sérgio Sette Câmara | DAMS | 31 | 1:02.17,011 | 1 | 25+4 |
| 2. | 2 |  Nobuharu Matsushita | Carlin | 31 | +5,149 | 4 | 18 |
| 3. | 7 |  Zhou Guanyu | UNI-Virtuosi Racing | 31 | +7,765 | 5 | 15+2 |
| 4. | 1 |  Louis Delétraz | Carlin | 31 | +10,919 | 3 | 12 |
| 5. | 11 |  Callum Ilott | Sauber Junior Team by Charouz | 31 | +15,981 | 2 | 10 |
| 6. | 8 |  Luca Ghiotto | UNI-Virtuosi Racing | 31 | +20,385 | 11 | 8 |
| 7. | 6 |  Nicholas Latifi | DAMS | 31 | +25,785 | 7 | 6 |
| 8. | 20 |  Giuliano Alesi | Trident | 31 | +32,249 | 12 | 4 |
| 9. | 9 |  Mick Schumacher | Prema Racing | 31 | +41,902 | 10 | 2 |
| 10. | 3 |  Nikita Mazepin | ART Grand Prix | 31 | +48,680 | 9 | 1 |
| 11. | 15 |  Jack Aitken | Campos Racing | 31 | +49,560 | 8 |  |
| 12. | 16 |  Jordan King | MP Motorsport | 31 | +50,479 | 13 |  |
| 13. | 4 |  Nyck de Vries | ART Grand Prix | 31 | +53,455 | 6 |  |
| 14. | 21 |  Christian Lundgaard | Trident | 31 | +53,963 | 18 |  |
| 15. | 12 |  Matevos Isaakjan | Sauber Junior Team by Charouz | 31 | +56,593 | 15 |  |
| 16. | 18 |  Tatiana Calderón | BWT Arden | 31 | +58,602 | 19 |  |
| 17. | 10 |  Sean Gelael | Prema Racing | 31 | +1.02,900 | 17 |  |
| 18. | 14 |  Marino Sato | Campos Racing | 31 | +1.37,470 | 16 |  |
| Kesk. | 22 |  Artjom Markelov | BWT Arden | 9 | DNF | 14 |  |
| Kesk. | 17 |  Mahaveer Raghunathan | MP Motorsport | 7 | DNF | Varikko |  |
Lähde:
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 8 |  Luca Ghiotto | UNI-Virtuosi Racing | 22 | 44.22,552 | 6 | 15 |
| 2. | 6 |  Nicholas Latifi | DAMS | 22 | +7,274 | 2 | 12+2 |
| 3. | 5 |  Sérgio Sette Câmara | DAMS | 22 | +10,235 | 8 | 10 |
| 4. | 11 |  Callum Ilott | Sauber Junior Team by Charouz | 22 | +16,106 | 4 | 8 |
| 5. | 20 |  Giuliano Alesi | Trident | 22 | +17,273 | 1 | 6 |
| 6. | 1 |  Louis Delétraz | Carlin | 22 | +19,451 | 5 | 4 |
| 7. | 2 |  Nobuharu Matsushita | Carlin | 22 | +28,230 | 7 | 2 |
| 8. | 7 |  Zhou Guanyu | UNI-Virtuosi Racing | 22 | +29,112 | 6 | 1 |
| 9. | 16 |  Jordan King | MP Motorsport | 22 | +31,532 | 12 |  |
| 10. | 15 |  Jack Aitken | Campos Racing | 22 | +32,075 | 11 |  |
| 11. | 9 |  Mick Schumacher | Prema Racing | 22 | +33,578 | 9 |  |
| 12. | 21 |  Christian Lundgaard | Trident | 22 | +37,018 | 14 |  |
| 13. | 4 |  Nyck de Vries | ART Grand Prix | 22 | +40,436 | 13 |  |
| 14. | 18 |  Tatiana Calderón | BWT Arden | 22 | +43,149 | 16 |  |
| 15. | 17 |  Mahaveer Raghunathan | MP Motorsport | 22 | +52,593 | 20 |  |
| 16. | 14 |  Marino Sato | Campos Racing | 22 | +59,719 | 18 |  |
| 17.† | 3 |  Nikita Mazepin | ART Grand Prix | 19 | DNF | 10 |  |
| Kesk. | 12 |  Matevos Isaakjan | Sauber Junior Team by Charouz | 18 | DNF | 15 |  |
| Kesk. | 10 |  Sean Gelael | Prema Racing | 16 | DNF | 17 |  |
| Kesk. | 22 |  Artjom Markelov | BWT Arden | 10 | DNF | 19 |  |
Lähde:
Muuta

Christian Lundgaardin ensimmäinen kilpailu.
Nyck de Vriesin, Nicholas Latifin, Sérgio Sette Câmaran, Jordan Kingin, Matevos Isaakjanin, Tatiana Calderónin ja Mahaveer Raghunathanin viimeinen kilpailu.